VANHA TESTAMENTTI AVAUTUU
JOOSUAN KIRJA, Osa 2
Ylitettyään Jordanin israelilaiset jäivät Gilgaliin varsin pitkäksi aikaa.
He ottivat 12 kiveä Jordanin pohjasta -
ja tekivät niistä röykkiön Gilgaliin.
Se muistuttaisi tulevia sukupolvia, miten Jumala kuivasi joen.
Vanhassa testamentissa israelilaisia kehotettiin aina muistamaan, -
mitä Herra on tehnyt heille.
Sama pätee kristittyihin. Nautimme leivän ja viinin Jeesuksen muistoksi.
Tarvitsemme muistutuksia siitä, mitä Jumala on tehnyt aiemmin.
Israelilaiset tekivät röykkiön 12 kivestä, yksi sukukuntaa kohden.
Uutta sukupolvea ei ollut ympärileikattu.
Miehet ympärileikattiin. He viipyivät leirissä, kunnes he olivat toipuneet.
Leiri oli hyvin haavoittuvainen tuona aikana.
Jerikolaiset olisivat voineet piestä heidät pahanpäiväisesti.
Miehet toipuivat muutamassa päivässä.
Manna loppui heti, kun he ylittivät Jordanin. Maa oli hedelmällinen.
Jerikossa kasvavat maailman maukkaimmat greipit ja appelsiinit.
Heillä oli jälleen hedelmiä, vihanneksia ja ruokaa.
Gilgal tarkoittaa: "pois vieritetty".
Jumala oli "vierittänyt pois" Egyptin häpeän. Se voitiin unohtaa.
Joosua päätti käydä itse katsomassa kaupunkia.
Hän meni yöllä.
Hän kohtasi aseistetun miehen.
Hän kysyi: "Kenen puolella sinä olet?" Mies vastasi: "En."
Se oli hieno vastaus.
Oletko noiden puolella vai meidän puolellamme? - En.
Mies sanoi: "Tärkeää on se, että sinä olet Jumalan puolella."
Hän oli Herran sotajoukon päällikkö.
Uskon hänen olleen arkkienkeli.
En usko sen olleen Jumalan Poika, vaan vanhempi arkkienkeli.
Saat tietysti uskoa, niin kuin haluat.
Joosuaa muistutettiin siitä, ettei hän ollut korkein Herran armeijassa.
Hän on alempi upseeri. Se oli lempeä pieni muistutus.
He lähtivät valloittamaan maata.
He muodostivat ensin kiilan keskelle maata.
He puhdistivat etelän ja sitten pohjoisen. Strategia oli mainio.
Kahdesta kaupungista kerrotaan enemmän kuin muista.
Kaksi ensimmäistä kaupunkia olivat tavattoman merkitykselliset.
Toinen oli voitto ja toinen rökäletappio.
Jerikossa tuli voitto. Jeriko on yhä olemassa.
Muinainen Jerikokin on jäljellä, 1,5 km:n päässä uudesta Jerikosta.
Tässä on kuva Jordanin laakson yli Mooabin kukkuloille.
Jordan virtaa tässä. Tässä on Jerikon keidas.
Keskellä on iso rauniokasa, joka kohoaa kaiken yläpuolelle.
Kutsumme sitä nimellä Tel.
Se tarkoittaa kaupungin raunioita -
ja monien toistensa päälle rakennettujen kaupunkien raunioita.
Uusi kaupunki rakennettiin tuhotun päälle. Syntyi kukkula.
Joskus talojen sisäänkäynti on alempana kuin tien pinta, -
koska tietä on aina rakennettu edellisen päälle.
Arkeologiassa yksi menetelmä on kuoria maakerros kerrallaan.
Nuorempi kerros tuhoutuu, kun esiin kaivetaan vanhempi kerros.
Toinen tapa on kaivaa kohdetta lohkona.
Eri kerroksista löytyvä keramiikka dokumentoidaan ja ajoitetaan.
Tämän kukkulan kanssa on tehty niin.
Tässä on ilmakuva alueesta. Täällä ovat Jerikon hedelmäpuut.
Tässä on vanha Vanhan testamentin kaupunki.
Se on nykyään raunioina.
Keskellä on kaivauskuoppa.
Esiin on kaivettu maailman vanhin rakennus.
Jeriko on tietämämme mukaan maailman vanhin kaupunki.
Se on ajoitettu vuoteen 8000 eKr.
Kaupungissa oli pyöreä torni, jossa oli spiraaliportaat.
Sinne ei pääse nyt. Se piti aidata, -
koska sen pinta kului liikaa, kun turistit kulkivat siellä.
Linnoitus on vuodelta 8000 eKr. Sen ikä on 10 000 vuotta.
Se on maailman vanhin rakennus. Se löytyi kukkulan keskeltä.
Erikoista kaupungissa oli se, että sillä oli kaksoismuuri.
Ensin oli ulompi muuri. Sen jälkeen tuli 3 metrin rako -
ja sitten sisempi muuri.
Ulomman muurin paksuus oli 180 cm. Se oli tehty kivestä.
Sisemmän muurin paksuus oli 150 cm. Se oli tehty tiilestä.
Tällainen linnoitus israelilaisilla oli edessä. Jotakin selvästi tapahtui.
Pistetäänpä kuvat pois.
Katsotaan Jerikoa.
Tämä on pelkistetty poikkileikkaus Telistä.
Eri-ikäiset kaupungit on rakennettu toistensa päälle.
Joosuan kaupungista ei ole paljoa jäljellä, vain pieni osa täällä.
Se on myöhäiseltä pronssikaudelta.
Tässä on pääkatu, jota pitkin pääsee rauniokasan päälle.
Sen vierellä on lähde, josta pulppuaa ihanaa raikasta vettä.
Elian päivinä lähde muuttui radioaktiiviseksi
Sen puhdistamiseen tarvittiin ihmettä.
Ensin on esikeraamisen neoliittisen kauden kaupunki.
Sitten tulivat varhainen ja ja myöhäinen pronssikausi.
Sitten tuli rautakausi. Uusin kerros on lähinnä soraa.
Muurista on löytynyt osia täältä. Täältä löytyi kaksoismuuri.
Muurin takia Jeriko oli kooltaan rajallinen, mutta asukasluku kasvoi.
Niinpä he alkoivat rakentaa taloja kaksoismuurin päälle.
Näin saatiin lisää tilaa. Kaupunki oli hyvin ahdas.
Talot rakennettiin kahden muurin päälle.
Muurien korkeus oli noin 10 metriä.
Alla oli edellisten kaupunkien raunioita.
Muurit, joita rasittaa talojen paino, eivät ole kovin vahvoja.
En yrittää selittää ihmettä pois. Kerron, mikä oli tilanne.
Lievä maanjäristys olisi raunioittanut ne.
Emme tiedä, käyttikö Jumala maanjäristystä.
Pitkäkestoinen kova ääni olisi saattanut romahduttaa muurit.
Jumala käski heidän puhaltaa sarviin.
Kun sarviin puhallettiin, muurit kukistuivat.
Jotkut laulajat pystyvät särkemään lampun oikealla nuotilla.
Ehkäpä Jumala tiesi, että muurit olivat jo valmiiksi horjuvat -
ja että ne vain odottivat romahdusta.
Oli miten oli, Jumala sanoi:
"Kiertäkää kaupunki 7 kertaa kerran päivässä täysin hiljaa."
"Kahdeksantena päivänä puhaltakaa."
He puhalsivat sarviin, jollaista olen yrittänyt soittaa.
Kuvitelkaa, miten sarvet soivat samassa nuotissa.
Ihmiset huusivat niin kovaa kuin suinkin.
Kuuden hiljaisen päivän jälkeen se varmasti pelästytti.
Muurit sortuivat, samoin talot niiden päällä yhtä lukuun ottamatta.
Muistatte prostituoidun, Raahabin, jonka talo oli muurilla.
Jumala säästi muurista osan.
Punainen nauha ikkunassa pelasti hänen ja hänen perheensä hengen.
Hänestä tuli kuningas Daavidin isoisoisoäiti -
ja Jeesuksen isoisoisoisoisoisoiso... äiti.
Hän löytyy Matteuksen 1. luvun sukuluettelosta.
Ei syntynyt edes katutappelua. He vain marssivat kaupunkiin.
Jumala sanoi: "Tämä kaupunki on ensihedelmä. Se kuuluu minulle."
"Älkää koskeko mihinkään."
Jumala ilmaisi heille, että voitto oli Hänen, ei heidän.
"Ette ansaitse tästä kaupungista mitään. Tämä on minun voittoni."
"Voitte kerätä saalista muista kaupungeista."
Eräs mies rikkoi kieltoa.
Seuraavaksi he menivät Aihin ylempänä kukkulalla.
Ai on nykyään raunioina.
Se oli kukoistava kaupunki. He tekivät kaksi virhettä.
Ensinnäkin he olivat ylettömän itsevarmoja.
Joosua sanoi: "Ei tähän monia sotilaita tarvita."
On kohtalokasta ajatella, että Jumala siunaa uudelleen, -
koska Hän on siunannut kerran.
Usein kun Jumala on läsnä ja siunaa meitä, -
ihmiset sanovat: "Tämä täytyy tehdä uudestaan."
Olen sanonut: "Ei! Tätä ei pidä toistaa!"
Siihenhän Simsonkin luotti, että kaikki tapahtuu uudelleen.
Emme voi toistaa Jumalaa.
He luulivat, että Ai valloitetaan muutaman sotilaan voimin.
Lisäksi Aakan-niminen mies oli varastanut jotakin Jerikosta.
Hän näki nättejä vaatteita ja ajatteli, ettei niillä ole käyttöä Jumalalle.
Hän näki myös kultaa ja otti sen.
Joosuan joukot ajettiin päätä pahkaa pois Aista.
Joosua sanoi Jumalalle: "Miksi annoit sen tapahtua?"
"Nyt sana leviää koko maahan, ettemme olekaan voittamattomia!"
Hän syytti siitä Jumalaa.
Jumala sanoi: "Se on ihan oma syynne."
"Selvitä, kuka otti kiellettyä saalista Jerikosta."
Sukukunnat kutsuttiin yhteen ja jälleen käytettiin arpaa.
Sen avulla päädyttiin tiettyyn suku- kuntaan, sukuun ja perheeseen.
Arvan avulla löytyi Aakanin perhe.
Miksi arpominen toimi Vanhassa testamentissa?
He uskoivat, että Jumala hallitsee jokaista tilannetta.
Kun he heittivät kruunaa ja klaavaa, -
Jumala saattoi kääntää kolikkoa, niin että se putosi oikealle kyljelle.
Se on teoria. Teologisesti se on ihan oikeaoppinen.
Jos Herra saa muurit sortumaan, Hän pystyy vaikuttamaan arpaankin.
He käyttivät arpaa, jotta ihminen ei pääsisi puuttumaan lopputulokseen.
Mekin arvomme ensimmäisen lyöntivuoron kriketissä.
Kun he heittivät arpaa, Jumala sai valita, -
koska Hän kykeni hallitsemaan arpaa.
Siksi arpoja käytettiin helluntaipäivään saakka.
Sen jälkeen Jumalan Henki on ohjannut.
Vanhassa testamentissa -
pappi kuljetti rintakilvessään kahta kiveä, mustaa ja valkoista.
Ne olivat Uurim ja Tummim, "kyllä" ja "ei".
Mies kysyi papilta: "Otanko tämän tytön vaimokseni?"
Pappi nosti kiven. Musta kivi oli "ei", valkoinen "kyllä".
Olisipa meilläkin tuollainen johdatus.
Olisi helppoa pyytää pastoria nostamaan kiven vastaukseksi.
Jumala haluaa kanssamme henkilökohtaisemman suhteen.
Myöhemmin he myös jakoivat maan arvalla.
He heittivät arpaa, ja arpa lankesi Aakaniin.
Myöhemmin Espanjan-laivalla arpa lankesi Joonaan.
Yhä uudestaan toistuu se, että Jumala hallitsee arpaa.
Hän ei ohjaile lottovoittoja täällä, mutta Hän hallitsee arpaa VT:ssä.
Ai oli katastrofi, ja Aakanin ja hänen perheensä piti kuolla.
Perhe oli iloiten ottanut vastaan vaatteet ja kullan.
Yhden miehen synti koitui koko kansan tappioksi.
Eikö olekin pelottavaa?
Yhdellä ihmisellä seurakunnassa voi olla sama vaikutus.
Yhden ihmisen synti vaikuttaa myös kaikkiin muihin.
Lopulta he saapuivat Eebal-vuorelle maan keskiosaan.
Mooses oli käskenyt heidän nousta Eebal- ja Gerissim-vuorille.
Toiselta vuorelta piti huutaa siunaukset ja toiselta kiroukset.
Kukkulat ovat lähellä Sikemiä.
Kumpikin kukkula on kovera toiselta sivultaan.
Ne muodostavat kaksi vastakkaista amfiteatteria.
Ääni kantaa helposti laakson toiselle puolelle.
He huusivat kirouksia ja siunauksia sekä muistuttivat liitosta.
Sitten he jatkoivat etelään.
Otan esiin Joosua-taulun.
He puhdistivat etelän, ja silloin aurinko seisahtui paikalleen.
Viisi amorilaista kuningasta hyökkäsi heidän kimppuunsa.
Heitä johti Jerusalemin kuningas, "herra Vanhurskas".
Jerusalem oli yhä vihollisten käsissä.
Kuninkaat hyökkäsivät Aijalonin laaksossa.
Tässä on kuva Aijalonin laaksosta ja auringosta. Täällä se tapahtui.
Täällä aurinko seisahtui. Mitä siitä pitäisi ajatella? Luen teille jotakin.
Kirjoittaja on Harold Hill, Curtis Engine -yhtiön johtaja.
Hän toimi Yhdysvaltain avaruus- ohjelman neuvonantajana.
"NASA:n tutkimuslaitoksessa tapahtui jotakin hämmästyttävää."
"Tutkijat tarkastelivat auringon, kuun ja planeettojen ratoja."
"Ne on laskettava, jotta vältytään satelliittien törmäyksiltä."
"Kiertoradat on laskettava suhteessa satelliitin lentorataan."
"Laskelmia ajettiin eteen- ja taaksepäin, kunnes kone seisahti."
"Syttyi punainen merkkivalo:"
"Koneelle oli annettu vääriä tietoja tai tulokset olivat virheelliset."
"Ylläpidon mukaan kone oli kunnossa."
"Tutkijat huomasivat, että avaruudesta puuttuu yksi päivä."
"Yksi tutkija muisti kuulleensa pyhä- koulussa auringon seisauksesta."
"Häntä pyydettiin etsimään raamatunkohta. Se oli Joos. 10."
"He ajoivat tietokoneeseen uudet luvut."
"Vieläkään tulokset eivät täsmänneet."
"Aikavaje oli 23 tuntia 20 minuuttia, ei täysi vuorokausi."
"He lukivat Raamattua uudelleen, ja siellä sanottiin 'päiväkauden.'"
"40 minuutin aikavaje aiheuttaa ongelmia sadan vuoden kuluttua."
"40 minuuttia moninkertaistuu kiertoradalla."
"Mies muisti, että Raamatussa aurinko oli kulkenut taaksepäin."
"Muut pitivät häntä hulluna."
"He löysivät kohdan, jossa kuningas Hiskia oli kuolinvuoteellaan."
"Jesaja sanoi, ettei Hiskia kuole. Tämä pyysi merkkiä."
"Jesaja sanoi: 'Tämä on merkki:'"
"Varjo kulkee kymmenen astetta eteen- tai taaksepäin."
"Hiskia sanoi: 'Varjon on helppo pidetä kymmenen astetta.'"
"Siirtyköön varjo takaisin kymmenen astetta."
"Herra antoi varjon Aahaan aurinko- kellossa siirtyä takaisin 10 astetta."
"10 astetta on 40 minuuttia."
"Joosuan 23 t 20 min ja 2. Kun. kirjan 40 min ovat yhteensä 24 t."
Voit suhtautua siihen, niin kuin tahdot.
Tuolla se tapahtui.
He alkoivat jakaa maata arvan keinoin, -
jotta vältettäisiin ihmisvaikutus valinnoissa.
Joosua lähetti maahan tiedustelijoita.
Näytän teille kartan.
Se on viehättävä pieni maa, pari kertaa Uudenmaan läänin kokoinen.
Se on ainoa vihreä tilkku Lähi-idässä.
Sitä ympäröivät Arabian ja Negevin autiomaat.
Sade tulee Välimereltä ja lankeaa ensin kukkuloille ja sitten laaksoon.
Se käytiin mittaamassa, ja osat jaettiin sukukunnille arpomalla.
Kaksi ja puoli sukukuntaa halusi osuutensa Jordanin itäpuolelta.
Mooses oli luvannut heille maan, -
kunhan he auttaisivat muita sukukuntia maan valloituksessa.
Silloin he voivat palata itäpuolelle ja asettua sinne.
2,5 sukukuntaa asettui tänne ja 9,5 sukukuntaa tälle puolelle.
Maa jaettiin, ja kaikki olivat tyytyväisiä jakoon.
Maan jakamiseen omistetaan monta lukua.
Asetettiin kuusi turvakaupunkia, kolme Jordanin molemmin puolin.
Tappoon syyllistyneet voivat paeta niihin tulematta itse tapetuiksi.
Leeviläisillä oli omat kaupunkinsa, ja jako löytyy Joosuan kirjasta.
Kahdessa viimeisessä luvussa on Joosuan loistava saarna.
Joosua oli 120-vuotias vanhus.
Hänet kutsuttiin 80-vuotiaana kuten Mooseskin. Hän tiesi kuolevansa.
Moni henkilö Raamatussa tiesi kuolemansa lähestyvän.
Kristinuskokin on kuoleman ja elämän tie.
Mies Beaconsfiedistä kutsui sukulaisensa kuolinvuoteelleen:
"Tulkaa katsomaan, miten kristitty kuolee."
Mikä haaste. Suuret Jumalan miehet tietävät, milloin on tullut aika lähteä.
Usein he jättävät jälkeensä sanoman, josta heidät muistetaan.
Ensimmäiseksi näemme johtajan viran.
Joosua ei valinnut itselleen seuraajaa.
Mooses valitsi. Joosua ei. Miksei?
Yksi mies ei enää kyennyt huolehtimaan kaikesta.
Kansa asui hajallaan.
Jokaiselle sukukunnalle piti nimittää omat vanhimpansa.
Se oli merkittävää. Se tosin epäonnistui.
Kansa alkoi vaatia johtajakseen kuningasta.
Se ei ollut Jumalan tahto.
Jumala halusi johtajiksi sukukuntien vanhimpia.
Ihmisillä olisi suora pääsy vanhinten puheille.
Hierarkiassa huipulla oleva on etäinen.
Jumala halusi, että kansaa johtavat vanhimmat paikallistasolla.
Kansa ei siihen suostunut, eikä se toiminut.
Joosua muistutti heitä liitosta.
Hän muistutti, että Jumala oli luvannut siunata ja kirota.
Jumala pitää aina lupauksensa.
Hän puuttuisi heidän asioihinsa vastedeskin.
Joosua antoi kaiken kunnian maan saamisesta Jumalalle.
Hän ei ottanut kunniaa itselleen, vaikka hän oli johtanut heitä.
Hän sanoi: "Jumala toi meidät tänne ja taisteli puolestamme."
"Saisitte olla siitä kiitollisia."
Hän laittoi heidät vannomaan uskollisuuden valan Jumalalle.
Joos. 24:ssä hän puhuu yksikön ensimmäisessä persoonassa, -
kuten Joos. 23:ssa. Joos. 24:ssä "minä" merkitsee Jumalaa.
Joosua profetoi. Viimeinen sanoma oli alusta loppuun profetiaa.
Vaikka hän sanoo "minä", joka Joos. 23:ssa tarkoittaa Joosuaa, -
Joos. 24:ssä se tarkoittaa "Jahve", "Aina", "Sotajoukkojen Herra".
Näin Jumala sanoo Joosuan kautta:
"Olen tehnyt tämän kaiken teille."
Yhtä kohtaa tässä rakastan: "Annoin maan, josta et ollut vaivaa nähnyt," -
"ja kaupunkeja, joita ette olleet rakentaneet."
"Saitte syödä viinitarhoista ja öljypuista, joita ette istuttaneet."
"Te ette tehneet, mutta minä annoin ne teille."
Kiitollisena Joosua puhuu taas omissa nimissään.
"Peljätkää nyt Herraa, palvelkaa Häntä uskollisesti."
"Hävittäkää kaikki muut jumalat."
Sitten Joosua lausuu nuo mahtavat sanat:
"Minä ja minun perheeni palvelemme Herraa."
Hän sanoi: "Tässä on valinnan paikka. Olette saaneet maan."
"Kuka on Jumalanne nyt, kun saitte sen, mitä halusitte."
He sanoivat: "Me palvelemme Herraa."
Jumala sanoi: "Selvä! Asetan tähän kiven todistukseksi."
Kolme kertaa he sanoivat: "Palvelemme Herraa."
Viimeisissä jakeissa kerrotaan hautaamisista:
Joosuan hautaaminen ja Joosefin luiden hautaaminen.
He kantoivat mukanaan ruumisarkkua 40 vuoden ajan.
Arkussa olivat Joosefin luut, koska hänen viimeinen toiveensa oli:
"Haudatkaa minut Luvattuun maahan."
He hautasivat Joosuan ja sitten Joosefin luut.
Lopuksi he hautasivat Elieserin, Aaronin pojan.
Niin kauan kuin Joosua ja hänen sukupolvensa johtajat elivät, -
kansa oli uskollinen Jumalalle.
Kun uusi sukupolvi tuli, asiat menivät pahasti pieleen.
On hyvin vaikeaa siirtää usko seuraavalle sukupolvelle.
Ei ole helppoa kasvattaa uudesta sukupolvesta yhtä palavaa, -
kuin mitä vanhemmat olivat uskoon tullessaan.
Ongelma on vaivannut kristillistä seurakuntaa pitkään.
Jokaisen sukupolven on itse löydettävä Jumala.
Lapset eivät vakuutu pelkästään kuulemalla, -
mitä Jumala on tehnyt heidän vanhemmilleen.
Joosuan ydinopetus voidaan kiteyttää kahteen lauseeseen.
"Ilman Häntä he eivät olisi pystyneet siihen."
"Ilman heitä Hän ei olisi tehnyt sitä."
Niiden suhteen on säilytettävä tasapaino.
On helppoa siirtää koko vastuu Jumalalle -
tai ottaa koko vastuu itselleen. Raamatussa on kuitenkin tasapaino.
Ilman Jumalaa emme pysty siihen, mutta ilman meitä Hän ei tee sitä.
Ei, etteikö Hän pystyisi, vaan Hän ei tahdo.
Tämä ihana tasapaino kulkee läpi koko Raamatun.
Jumalan kanssa kaikki on mahdollista.
Hän tarvitsee meitä, Hän haluaa meidät.
Meidät on kutsuttu työtoveruuteen Jumalan kanssa.
Ilman Joosuan ja kansan panosta se ei olisi tapahtunut.
Ilman Jumalan väliintuloa he eivät olisi pystyneet siihen.
Joosuan kirjan alussa kerrotaan paljon Jumalan väliintulosta.
Näemme Jumalan sanoja ja tekoja. Hän antaa lupauksia ja pitää ne.
Hän teki lujan liiton, jota Hän ei koskaan rikkonut.
Hän oli vannonut itse kauttaan pysyä heidän kanssaan.
Hän oli päättänyt pysyä heidän kanssaan, tuli mitä tuli, -
myötä- ja vastoinkäymisissä, rikkaudessa ja köyhyydessä.
Jumala ei kykene valehtelemaan.
Tein kerran listan asioista, joita Jumala ei voi tehdä.
On monia asioita, joita Kaikkivaltias ei voi tehdä.
Ensimmäiseksi kirjoitin: "Jumala ei voi valehdella". Keksin 31 asiaa.
Järkytyksekseni huomasin, että minä kykenen niistä jokaiseen.
Olenko siis Jumalaa suurempi? Ei.
Kiitos Jumalalle, on asioita, joita Hän ei voi tehdä.
Hän ei voi muuttaa menneisyyttä.
Hän voi muuttaa sen vaikutuksen ja seurauksen, -
mutta ei itse tapahtumaa.
Jumala ei saa ristiä tekemättömäksi.
Hän ei voi rikkoa lupausta. Se on vastoin Hänen luontoaan.
Hän ei voi luvata jotakin ja olla täyttämättä lupaustaan.
Asiat, joita Hän ei voi tehdä, ovat ihania.
Hän ei voi rikkoa sanaansa.
Olemme varmasti rikkoneet lupauksiamme. Hän ei siihen pysty.
Hän ei voi antaa lupausta Israelille ja sitten perua sitä.
Sanotaan, että Jumala antoi Israelille koko maan, -
jonka Hän oli luvannut heidän isilleen.
Joosuan kirjan alussa Hän sanoo:
"Minä taistelen puolestanne ja ajan heidät pois."
Sitä tarkoittaa sana "Immanuel".
Annan neljä merkitysvaihtoehtoa. Saatte veikata oikeaa.
Ensimmäinen vaihtoehto: JUMALA on meidän kanssamme.
Toinen vaihtoehto: Jumala ON meidän kanssamme.
Kolmas vaihtoehto: Jumala on meidän KANSSAMME.
Neljäs vaihtoehto: Jumala on MEIDÄN kanssamme.
Äänestetään nopeasti. JUMALA on kanssamme.
Jumala ON meidän kanssamme.
Jumalan on meidän KANSSAMME.
Jumala on MEIDÄN kanssamme.
Äänet jakautuivat tasaisesti. Neljäs vaihtoehto on oikea.
"Immanuel" merkitsee: "Jumala on meidän puolellamme".
Hän taistelee meidän puolestamme, ei heidän puolestaan.
"Immanueliin" kiteytyvät Jumalan sanat: "Taistelen puolestanne."
"Olen puolellanne, jos te olette minun puolellani."
Nähtiin Jordanjoen ylitys, Jerikon muurien sortuminen, -
mannan loppuminen, voitto raekuuron ansiosta -
ja päivän piteneminen Aijalonin laaksossa.
Kerran Jumala lähetti ampiaisia, kun vihollinen marssi heitä kohti.
Ampiaisparven hyökätessä ei jäädä taistelemaan.
Silloin juostaan karkuun!
Jumala hallitsee myös hyönteisten maailmaa.
Ne olivat Hänen tekojaan ja ihmeellisiä heidän silmissään.
On tärkeä muistaa, että Jumala toimii yhteistyössä ihmisen kanssa.
Ihmisiä tarvittiin taistelutantereelle. Jumala taisteli heidän puolestaan.
Tässä on tasapaino. Jotkut sanovat: "Jätä kaikki Jumalalle."
Jotkut puhuvat aivan kuin he pystyisivät itse kaikkeen.
Tasapainoiset kristityt rukoilevat kuin kaikki riippuisi Jumalasta -
ja tekevät työtä kuin kaikki riippuisi heistä.
Ilman heitä Hän ei olisi tehnyt sitä. Heidän piti osallistua. Hän sanoi:
"Jokaisen paikan, johon jalkanne astutte, minä annan teille."
Ilman heitä Hän ei olisi tehnyt sitä.
Jos he olisivat luottavaisia ja kuuliaisia, he voittaisivat.
Jos he olisivat itseriittoisia ja tottelemattomia, he häviäisivät.
Vaikka Joosuan kirja kattaa 40 vuotta, -
tärkeimmät kertomukset ovat Jeriko ja Ai.
Jos oppii niiden antamat läksyt, on valmis valloittamaan maan.
Eikö olekin mielenkiintoista?
Raamattu on hyvin rehellinen kirja.
Siellä kerrotaan, että he tekivät kolme virhettä.
Ensimmäinen tapahtui Aissa.
Vihollinen löi heidät, koska he olivat liian itsevarmoja.
Toinen virhe tapahtui, kun yksi maassa asuva kansa huijasi heitä.
He repivät vaatteensa ja pukeutuivat vanhoihin kenkiin.
He mustasivat kasvonsa ja sanoivat:
"Olemme tulleet kaukaa. Kuulimme Jumalan olevan kanssanne."
"Olemme taivaltaneet satoja kilometrejä."
He tulivat naapurista.
Heidän esityksensä takia Joosua ei kysynyt Herralta neuvoa.
Hän meni lankaan ja teki rauhan- sopimuksen heidän kanssaan.
Vasta silloin heille selvisi, että he asuvat kulman takana.
Näin he livistivät tappiosta.
Israel ei kysynyt neuvoa Jumalalta ja tuli huijatuiksi.
Kolmas virhe tapahtui, -
kun Jordanin itäpuoliset 2,5 heimoa menivät ottamaan haltuun maansa.
Jordanilla he pystyttivät kiviröykkiön.
Länsipuoliset heimot luulivat, että he halusivat heistä eroon.
Jumalan kansan kesken syntyi väärinkäsitys.
He kokosivat armeijan ja lähtivät heitä vastaan.
He halusivat tehdä selvää jälkeä 2,5 sukukunnasta.
2,5 heimoa sanoivat: "Ei! Pystytimme kiviröykkiön," -
"jotta lapsemme muistaisivat, että kuulumme teihin."
Väärinkäsitys selvisi ja rauha palasi.
Jumalan kansan kesken voi syntyä väärinkäsityksiä, -
kun ei kysytä Jumalalta neuvoa.
Miten kristitty voi soveltaa Joosuan kirjaa?
Uudessa testamentissa Joosua ja Raahab ovat uskon sankareita.
Aakan on esimerkki synnintekijästä Jumalan kansan keskellä.
Uudessa testamentissa vastaava pariskunta on Ananias ja Safira.
Se vastaa Aakanin syntiä Jumalan kansan keskellä.
Joosuan kirjaa käytetään kuvana pelastuksesta.
Joosuan nimi merkitsee: "pelastus".
Alunperin se oli Hoosea, mutta Mooses muutti sen Joosuaksi.
Se on sama kuin Jeesus, "Jumala pelastaa".
Kylässämme postimestarin nimi oli Godsave, "Jumala pelastaa".
Hepreaksi hän olisi "Joshua", "Jeesus", "Jumala pelastaa".
Lopuksi, mikä on se Luvattu maa, johon kristityt tuodaan?
Se ei ole taivas.
Kun laulat "Jordanvirran tuolle puolen", ajatteletko kuolemaa?
Meille "Luvattu maa" on pyhyys, lepo taistelussa.
Se on voiton Luvattu maa, kun olet voittanut taistelun -
ja voit nauttia siitä, mitä Jumalalla on sinua varten.
Aina kun voittaa kiusauksen, saa pienen esimaun levosta.
On voittanut taistelun, ja konfliktia seuraa lepo.
Jumalan kansalle on varattu sapatin lepo. Joosua ei tuonut heitä siihen.
Meille on varattu sapatin lepo, ja se on omien tekojen loppuminen.
Se on loman ottamista omasta itsestä ja lepäämistä.
Usein otamme lomalle mukaan itsemme. Se ei ole lepoa.
Kun ottaa lomaa itsestään ja lopettaa omat teot, -
saa astua Luvattuun lepomaahan ja nauttia Hänen voittoelämästään.
Alan Redpath on kirjoittanut Joosuasta mainion kirjan, -
"Voittoisa kristillinen elämä".
Se kertoo Joosuan kirjan pohjalta, -
miten kristitty voi astua Luvattuun maahan ja lepoon taistelusta.
Pawsonin opetussarjoja voi tilata TV7:n verkkokaupasta: www.tv7.fi/kauppa tai kauppa@tv7.fi
Suomennos: TV7